el en en en en el el el el el el el el el el el el el el el el el el el el en el el el el el el en en en en el el en el el en el el en el el en el el el el en el el en el el el el el en el en el el el el el el el el el el en el el el es el el el el el el el el el gu el el el el el el el el el el el el el el el el el el el el el es el el el en en en el el
Κυκλοφορεί το νέο βιβλίο της Βίκυς Σγουρέλλη "Εφη-βία: Είμαι η Σάρα" από τις εκδόσεις Books with Shoes
Τιμή: 8,50 ευρώ, Σελίδες: 36
Πρόκειται για ένα σύντομο, πλήρως εικονογραφημένο, graphic novel, που εξιστορεί την αγωνία ενός έφηβου κοριτσιού, της Σάρας, καθώς παλεύει με τον εαυτό της. Οι σκέψεις της την οδηγούν σταδιακά στην κατάθλιψη και τις διατροφικές διαταραχές καθώς βασανίζεται από τις κοινωνικές απαιτήσεις αλλά και τον τρόπο που βιώνει τα οικογενειακά της προβλήματα και κυρίως τη σχέση με τη μητέρα της. Ο αναγνώστης καλείται να επιλέξει το τέλος της Σάρας. Γιατί ποτέ δεν έχουμε μια μόνο επιλογή.
Το βιβλίο αυτό είναι ένας υποσυνείδητος οδηγός ψυχικής ενδυνάμωσης εφήβων κοριτσιών και αγοριών σε μια εποχή που η ενσυναίσθηση πρέπει να αποτελεί πρωταρχικό εφόδιο για την επίλυση των προβλημάτων των εφήβων με τον εαυτό τους και τους γονείς τους. Θα μπορούσε, ωστόσο, να χρησιμοποιηθεί ως ένας δίαυλος επικοινωνίας για τους γονείς που προσπαθούν να κατανοήσουν το έφηβο παιδί τους και δε βρίσκουν τον τρόπο.
Η αφήγηση συνοδεύεται από ανάλυση και συμβουλές της ψυχοθεραπεύτριας Ευγενίας Δάνδη.
Η εικονογράφηση του Μανώλη Κοτρώτσιου δένει αρμονικά με το κείμενο.
Η Σάρα είναι ένα κορίτσι στην εφηβεία. Μια εφηβεία τραγική, επώδυνη, με τεράστιες δυσκολίες και προβλήματα. Οι σελίδες αυτού του βιβλίου χωρίζονται σε ασπρόμαυρες και έγχρωμες, όπως ακριβώς οι σκέψεις μας. Ποιες θα επικρατήσουν; Αυτό θα το αποφασίσετε εσείς.
«Σκέψεις... Οι σκέψεις είναι κάτι τόσο προσωπικό, κανείς άλλος δεν μπορεί να τις ακούσει. Μπορεί να είναι τόσο πολλές στη διάρκεια της ημέρας, που είναι αδύνατο να τις παρακολουθήσουμε όλες. Έχουν όμως τόση δύναμη. Αυτό είναι ένα από θέματα που θίγει το βιβλίο Εφη-βία: Είμαι η Σάρα. Τις σκέψεις που κάνουμε για τον εαυτό μας, για τον κόσμο, για τους άλλους. Σκέψεις για το πώς μας βλέπουν οι άλλοι. Ειδικά αυτό κυριαρχεί στη ζωή των εφήβων.»
Υ.Δρ. E.Δάνδη Ψυχολόγος – Γνωστική Συμπεριφορική Ψυχοθεραπεύτρια
Η Βίκυ Σγουρέλλη γεννήθηκε στη Χίο. Σπούδασε Αγγλική Λογοτεχνία με μεταπτυχιακές σπουδές στην Ειδική Αγωγή στο πανεπιστήμιο του Ντέρμπι. Ακολουθούν περαιτέρω σπουδές στην ψυχολογία και χρήση τεχνολογίας στην εκπαίδευση.
Το 2005 ίδρυσε το γνωστό σήμερα ως L.O.V.E English Language School, βασισμένο σε μια δική της παιδαγωγική προσέγγιση που αγκαλιάζει όλα τα παιδιά, τα οποία μαθαίνουν να δημιουργούν, να συνεργάζονται και πάνω από όλα να αγαπούν τη μάθηση, όποιο και να είναι το γνωστικό αντικείμενο.
Το 2019 η Βίκυ ιδρύει στη Χίο τον εκδοτικό οίκο Books with Shoes και το ηλεκτρονικό περιοδικό τεχνών και γραμμάτων Unspotted.
Η Ευγενία Δάνδη είναι Ψυχολόγος-Γνωστική Συμπεριφορική Ψυχοθεραπεύτρια. Γεννήθηκε στη Θεσσαλονίκη. Σπούδασε Ψυχολογία στο Πανεπιστήμιο Κρήτης και είναι υποψήφια διδάκτωρ στο Αριστοτέλειο Πανεπιστήμιο Θεσσαλονίκης. Διατηρεί ιδιωτικό γραφείο στη Θεσσαλονίκη, συνεχίζοντας παράλληλα το ερευνητικό της έργο.
Βρείτε το βιβλίο στην επίσημη ιστοσελίδα των εκδόσεων Books with Shoes: www.bookswithshoes.gr
Κεντρική διάθεση: SYMMETRIA Α.Ε (Στ. Τσαλαβούτα 3, Αθήνα, 211 104 1900)
Υποκατάστημα (Ζαλόγγου 6, Εξάρχεια, 211 104 1943), symetria.shop
Αφήστε το μήνυμά σας, το σχόλιο ή τις παρατηρήσεις σας.
Αφήστε το μήνυμά σας, το σχόλιο ή τις παρατηρήσεις σας.
Τα 10 μεγαλύτερα ποτάμια της Ελλάδας
Απολλώνιος ο Τυανεύς,ένα αίνιγμα του αρχαίου κόσμου
«Γερό χαρτί» για τους αγρότες η καλλιέργεια του κενάφ
{getWidget} $results={3} $label={recent} $type={list1}
{getWidget} $results={3} $label={Δρώμενα} $type={list1}
ΤΟ ΑΠΟΦΘΕΓΜΑ ΤΗΣ ΗΜΕΡΑΣ
{getWidget} $results={3} $label={Αποφθέγματα} $type={list1}
Η Επανάσταση του 1821 στην περιοχή του Δομοκού
ΔΟΜΟΚΟΣ: Η ΓΗ ΤΟΥ ΕΛΛΗΝΑ...
{getWidget} $results={5} $label={Δήμος Δομοκού} $type={list1}
«Το Μοναστήρι της Παναγίας Αντίνιτσας» του Δημήτρη Β. Καρέλη
Μια σπάνια φωτογραφία του Δομοκού, κατά τον πόλεμο του 1897
Η λίμνη Ξυνιάδα: Ένας παράδεισος που χάθηκε…
Στη «Γαία Ελληνική» παρουσιάζουμε πτυχές της ιστορίας και της λαογραφίας, δρώμενα πολιτισμού, υγείας και επιστήμης, πανδαισία γεύσεων, σκέψεις, απόψεις, προορισμούς. Ε-mail : info@gaiaelliniki.gr